คุณคะ คือหนูโดนแมวข่วนก่อนน่านี้เคยฉีดครบครอสแล้วประมาณเดือน ตุลาคม 2561 แล้วก็โดนอีก โดยได้ฉีดกระตุ้น2เข็ม วันที่7 มิถุนาค่ะ แล้ววันนี้หนูโดนแมวข่วนอีกต้องไปฉีดมั้ยคะ
สวัสดีค่ะ หากเคยฉีดวัคซีนป้องกันพิษสุนัขบ้าครบตามกำหนดนัดมาแล้วอย่างน้อย 3 เข็ม เมื่อ ต.ค. 61 และได้ฉีดกระตุ้นไปอีก 2 เข็ม เมื่อ 7 มิ.ย. 62 ดังนั้น เมื่อโดนแมวข่วนในวันนี้ วันที่ 17 ก.ค. 62 ยังไม่จำเป็นต้องไปฉีดวัคซีนกระตุ้นอีกค่ะ เพราะระดับของภูมิคุ้มกันยังคงสูงเพียงพอในการป้องการเกิดโรคได้สำหรับบาดแผลที่โดนแมวข่วน ก็ควรฟอกทำความสะอาดด้วยสบู่ และใส่ยาฆ่าเชื้อ เช่น โพวิโดน ไอโอดีน เป็นต้น และควรเช็ดทำความสะอาดแผลด้วยน้ำเกลือต่อทุกวัน และระวังไม่ให้แผลโดนน้ำจนกว่าจะหายค่ะ